
Depeynted was ther the slaught of Julius,

Of grete Nero, and of Anthonius;

AI be that like tyme they were unborn,,

Yet was here deth depeynted ther byforn,

By manasyng of Martz, right by figure,

So was it schewed right in the purtreture

As is depeynted in the sterres above,

Who schal be slayn or elles deed for love.            1180

Sufficeth oon ensample in stones olde,

I may not rekene hem alicy though I wotde.

The statue of Mars upon a carte stood,,
Armed, and lokede grym as he were wood;
And over his heed ther schyneth two figures
Of sterres, that been cleped in scriptures,
That oon Puella, that othur Rubins,
This god of armes was arayed thus.
A wolf ther stood byforn him at his feet
With eyen reed, and of a man he cet;                 1190

With sotyl pencel depeynted was this storie,
In redoutyng of Mars and of his glorie.

Now to the temple of Dyane the chaste
As schortly as I can I wol me haste,
To telle you al the descripcioun*
Depeynted ben the walles up and doun,
Of huntyng and of schamefast ehastite.
Ther saugh I how woful Calystope,
Whan that Dyane was agreved with here,
Was turned from a womman to a bere,                1200

And after was sche maad the loode-sterre;
Thus was it peynted, I can say no ferre;
Hire son is eek ft sterre^ as men may see.
Ther sawgh I Dyane turned intil a tree,
I mene nought the godcles Dyane,
Bui Peneus cloughter, the whiche bight Dane,
Ther saugh I Atheon an hert i-maked,
For vengance that he saugh Dyane al naked;
I saugh how that his houndes ban him caught
And freten him, for that they knew him naught. 1210
Yit i-peynted was a litel forthermore,
How Atthalaunee huntyck the wilde bore,
And Melyagre, and many another mo,
For which Dyane wrought hem care and woo:
Ther saugh I eek many another story,
The which me listtf not drawee in to memory-
This goddess on an hert ful by *he seet,
With smale houndes al abouie hire feet,